《和同社钱梅》
宋代·赵必象

花开春意动，花谢春意静。
逋仙余诗魂，梦断孤山境。
飘零万斛香，冷落一枝影。
玉笛声声愁，月浸阑干冷。
吟翁钱梅行，诗句真隽永。
持螯醉酒船，呼童涤茶皿。
欲调宰相羹，且归状元岭。
离骚不知音，激楚鄙鄢郢。
惟有广平翁，心肠铁石劲。
无花实更奇，此意要人领。
桃李儿女曹，眼底纷蛙井。
酒醒动微吟，心下快活省。

作者简介：赵必象字玉渊，东莞人。生于宋理宗淳佑五年，卒于元世祖至元三十一年，年五十岁。咸淳元年，（公元一二六五年）与父崇同登进士。初任高要尉，摄四会令，再任南康丞文天祥开府惠州，辟摄惠州军事判官。入元，隐居温塘村。工诗，体格清劲，有复瓿集六卷，为诗二卷，长短句一卷，杂文二卷，附录一卷，《四库总目》传于世。